- Bɑndun Gɑri I
- ←
- 1
- →

ISIRELIBAN BANDUN GARI GBIIKII
À n ginɑ Isirelibɑn bɑndun gɑrin tire gbiikiru gɑrɑ kɑɑ nɛɛ, Sɑmuɛlin tirerɑ yɛ̃ro u suɑ u kɑ tu yoruɑ. Dɑfidin bɑndun gɑriyɑ u mɔ̀ te Gusunɔn tii u swĩi. Yɛ̃ro u kĩ u sun sɔ̃ɔsi mɑ Gusunɔ turowɑ u sɑ̃ɑ Isirelibɑn sinɑ boko. Mɑ ben sinɑm be u rɑ swĩi mi, bɑ sɑ̃ɑ win sɔm kowobu.
Tɑ mɑɑ sun sɔ̃ɔmɔ mɑ Dɑfidiwɑ u sɑ̃ɑ yerun bɑnɑn himbɑ kɑ ten sɔmɑ kpuron sɔɔru kuɑ. Mɑ u Lefibɑ bɔnu kuɑ wuu wuukɑ sɑ̃ɑrun sɔ̃. Adɑmɑ Sɑlomɔɔwɑ u tu bɑnɑ.
Tire ten kpunɑɑ
1. Bwese tɔ̃ki kɑ yin tɔmbun yĩsɑ, wiru 1n di sere wiru 9.
2. Sɔɔlun gɔɔ, wiru 10.
3. Dɑfidin bɑndun gɑri, wiru 11n di sere wiru 29.
ISIRELIBAN BWESE TƆ̃KI

1
Adɑmun bweserun tɔ̃kɑn di
n kɑ girɑri Esɑun bibun
bweserɔ
1 Adɑmuwɑ u sɑ̃ɑ Sɛtin tundo. Mɑ Sɛti u mɑɑ Enɔsi mɑrɑ. 2 Mɑ Enɔsi u Kenɑni mɑrɑ. Mɑ Kenɑni u Mɑhɑlɑlɛɛli mɑrɑ. Mɑ Mɑhɑlɑlɛɛli u mɑɑ Yerɛdi mɑrɑ. 3 Yerɛdiwɑ u Enɔku Mɑrɑ. Mɑ Enɔku u Mɛtuselɑ mɑrɑ. Mɑ Mɛtuselɑ u Lemɛki mɑrɑ. 4 Mɑ Lemɛki u mɑɑ Nɔwɛ mɑrɑ. Nɔwɛ wiyɑ u sɑ̃ɑ Sɛmu kɑ Kɑmu kɑ Yɑfɛtin tundo.
5 Be bɑ sɑ̃ɑ Yɑfɛtin bibu, berɑ Gomɛɛ, kɑ Mɑgɔgu, kɑ Mɑdɑi, kɑ Yɑfɑni, kɑ Tubɑli, kɑ Mɛsɛki, kɑ sere mɑɑ Tirɑsi. 6 Be bɑ sɑ̃ɑ Gomɛɛn bibu, berɑ Asikenɑsi, kɑ Rifɑti, kɑ Togɑɑmɑ. 7 Be bɑ sɑ̃ɑ Yɑfɑnin bibu, berɑ Elisɑ, kɑ Tɑɑsisɑ, kɑ Kitimu, kɑ sere Dodɑnimu.
8 Kɑmun bibɑ, Kusi, kɑ Misirɑimu, kɑ Puti, kɑ sere Kɑnɑni. 9 Kusin bibɑ mɑɑ, Sɑbɑ, kɑ Hɑfilɑ, kɑ Sɑbutɑ, kɑ Rɑemɑ, kɑ sere Sɑbutekɑ. Be bɑ sɑ̃ɑ Rɑemɑn bibu, berɑ Sebɑ kɑ Dedɑni. 10 Kusi u mɑɑ bii mɑrɑ wi bɑ sokumɔ Nimurodu. Wiyɑ u gbiɑ u kuɑ wɔrugɔ dɑmgii hɑnduniɑ sɔɔ. 11 Misirɑimuwɑ u Ludibɑ mɑrɑ kɑ Anɑnibɑ, kɑ Lehɑbubɑ, kɑ Nɑfitubɑ, 12 kɑ Pɑturusigibu, kɑ Kɑsulugibu, mìn di Filisitibɑn bweserɑ yɑrimɑ, kɑ sere Kɑfitorigibu. 13 Kɑnɑniwɑ u Sidoni kɑ Hɛti mɑrɑ. Sidoni wiyɑ u sɑ̃ɑ win bii gbiikoo. 14 Kɑnɑni win bibu gɑbɑ bɑ kuɑ Yebusibɑ, kɑ Amɔrebɑ, kɑ Girigɑsibɑ, 15 kɑ Hefibɑ, kɑ Aɑkibɑ, kɑ Sinibɑ, 16 kɑ mɑɑ Aɑfɑdibɑ, kɑ Semɑrigibu, kɑ Hɑmɑtibɑ.
17 Be bɑ sɑ̃ɑ Sɛmun bibun bweseru, berɑ Elɑmu, kɑ Asuri, kɑ Aɑpɑsɑdi, kɑ Ludi, kɑ Arɑmu, kɑ Usi, kɑ Uli, kɑ Getɛɛ, kɑ sere Mɛsɛki. 18 Aɑpɑsɑdiwɑ u Selɑ mɑrɑ. Mɑ Selɑ u mɑɑ Heberu mɑrɑ. 19 Bii tɔn durɔbu yiruwɑ Heberu u mɑrɑ. Gbiikoon yĩsirɑ Pelɛgi. Yĩsi ten tubusiɑnɑ, bɑ bɔnu kuɑ, yèn sɔ̃ win wɑɑti sɔɔrɑ duniɑgibɑ tem bɔnu kuɑ. Win wɔnɔn yĩsirɑ mɑɑ Yokutɑni. 20 Yokutɑniwɑ u Alimɔdɑdi mɑrɑ, kɑ Selɛfu, kɑ Hɑsɑmɑfɛti, kɑ Yerɑɑ, 21 kɑ Hɑdorɑmu, kɑ Usɑli, kɑ Dikilɑ, 22 kɑ Ebɑli kɑ Abimɑɛli, kɑ Sebɑ, kɑ Ofiri, kɑ Hɑfilɑ, kɑ Yobɑbu. 23 Beni kpurowɑ bɑ sɑ̃ɑ Yokutɑnin bibu.
24 Sɛmuwɑ u Aɑpɑsɑdi mɑrɑ. Mɑ Aɑpɑsɑdi u mɑɑ Selɑ mɑrɑ. 25 Selɑwɑ u Heberu mɑrɑ. Mɑ Heberu u Pelɛgi mɑrɑ. Mɑ Pelɛgi u mɑɑ Rehu mɑrɑ. 26 Rehuwɑ u Serugu mɑrɑ. Mɑ Serugu u Nɑkori mɑrɑ. Mɑ Nɑkori u mɑɑ Terɑ mɑrɑ. 27 Terɑwɑ u Aburɑmu mɑrɑ wi bɑ mɑɑ sokumɔ Aburɑhɑmu.
28 Aburɑhɑmun bibɑ, Isɑki kɑ Isimɛɛli. 29 Ben bibun bweseru wee.
Isimɛɛlin bii gbiikoowɑ Nɛbɑyɔtu. Win wɔnɔbɑ Kedɑɑ, kɑ Adibɛli, kɑ Mibusɑmu, 30 kɑ Mikimɑ, kɑ Dumɑ, kɑ Mɑsɑ, kɑ Hɑdɑdi, kɑ Temɑ, 31 kɑ Yeturi, kɑ Nɑfisi, kɑ sere Kɛdimɑ. Beniwɑ bɑ sɑ̃ɑ Isimɛɛlin bibu.
32 Aburɑhɑmun kurɔ wi bɑ mɔ̀ Keturɑ, win bibɑ Simurɑni, kɑ Yokusɑni, kɑ Mɛdɑni, kɑ Mɑdiɑni, kɑ Yisibɑku, kɑ sere Suɑ. Yokusɑnin bibɑ mɑɑ Sebɑ kɑ Dedɑni. 33 Mɑdiɑnin bibɑ Efɑ, kɑ Efɛɛ, kɑ Enɔku, kɑ Abidɑ, kɑ Ɛlidɑ. Beni kpurowɑ bɑ sɑ̃ɑ Keturɑn bibu kɑ win nikurɔminu.
34 Aburɑhɑmuwɑ u Isɑki mɑrɑ. Isɑkin bibɑ Esɑu kɑ Isireli. 35 Be bɑ sɑ̃ɑ Esɑun bibu, berɑ Elifɑsi, kɑ Rewɛli, kɑ Yeusi, kɑ Yɑlɑmu, kɑ sere Kore. 36 Be bɑ sɑ̃ɑ Elifɑsin bibu, berɑ Temɑni, kɑ Omɑɑ, kɑ Sefi, kɑ Gɑtɑmu, kɑ Kenɑsi, kɑ Tinnɑ, kɑ sere Amɑlɛki. 37 Be bɑ sɑ̃ɑ Rewɛlin bibu, berɑ Nɑhɑti, kɑ Serɑki, kɑ Sɑmɑ, kɑ sere Misɑ. 38 Seirin bibɑ Lotɑni, kɑ Sobɑli, kɑ Sibeoni, kɑ Anɑ, kɑ Disoni, kɑ Esɛɛ, kɑ sere Disɑni. 39 Be bɑ sɑ̃ɑ Lotɑnin bibu, berɑ Hori, kɑ Homɑmu. Lotɑnin sesuwɑ Tinnɑ. 40 Be bɑ sɑ̃ɑ Sobɑlin bibu, berɑ Aliɑni, kɑ Mɑnɑhɑti, kɑ Ebɑli, kɑ Sefi, kɑ sere Onɑmu. Sibeonin bibɑ mɑɑ Ayɑ kɑ Anɑ. 41 Anɑn biiwɑ Disoni. Disonin bibɑ mɑɑ Hɑmurɑni, kɑ Ɛsibɑni, kɑ Yitirɑni, kɑ sere Kerɑni. 42 Be bɑ sɑ̃ɑ Esɛɛn bibu, berɑ Bilɑni, kɑ Sɑfɑni, kɑ Yɑkɑni. Be bɑ mɑɑ sɑ̃ɑ Disɑnin bibu, berɑ Usi kɑ Arɑni.
Edɔmun sinɑmbu
(I mɑɑ mɛɛrio Torubu 36:31-43)
43 Sinɑm be bɑ bɑndu di Edɔmuɔ, Isirelibɑ bu sere mɑɑ bɑndu swĩi ben temɔ, berɑ Belɑ, Beorin bii. Win wuun yĩsirɑ Dinɑbɑ. 44 Ye Belɑ u gu, mɑ Yobɑbu, Serɑkin bii, Botisirɑgii u gɔnɑ kɔsire kuɑ. 45 Ye Yobɑbu u gu, mɑ Husɑmu, Temɑnigii u gɔnɑ kɔsire kuɑ. 46 Ye Husɑmu u gu, mɑ Hɑdɑdi, Bedɑdin bii u gɔnɑ kɔsire kuɑ. Wiyɑ u Mɑdiɑnibɑ go Mɔɑbun bɑru kpɑɑnɔ. Win wuuwɑ Afiti. 47 Ye Hɑdɑdi u gu, mɑ Sɑmulɑ, Mɑsirekɑgii u gɔnɑ kɔsire kuɑ. 48 Ye Sɑmulɑ u gu, mɑ Sɔɔlu, Rehobɔtugii u gɔnɑ kɔsire kuɑ. Rehobɔtu ye, yɑ wɑ̃ɑwɑ dɑɑ bɑkɑrun berɑ giɑ. 49 Ye Sɔɔlu u gu, mɑ Bɑɑli Hɑnɑni, Akɑborin bii, u gɔnɑ kɔsire kuɑ. 50 Ye Bɑɑli Hɑnɑni u gu, mɑ Hɑdɑri, Pɑigii, u gɔnɑ kɔsire kuɑ. Win kurɔn yĩsirɑ Mɛhetɑbɛli, Mɑtiredin bii, Mɛsɑɑbun debubu.
51 Hɑdɑrin gɔɔn biru, Edɔmubɑ bɑ bɑndu bɔnu kuɑwɑ bwese kɛrɑ kɑ bwese kɛrɑ. Be bɑ kuɑ wirugibu bwese kɛri yi sɔɔ, berɑ Tinnɑ, kɑ Alifɑ, kɑ Yetɛti, 52 kɑ Oholibɑmɑ, kɑ Elɑ, kɑ Pinɔni, 53 kɑ Kenɑsi, kɑ Temɑni, kɑ Mibisɑɑ, 54 kɑ Mɑdiɛli, kɑ Irɑmu. Be bɑ kuɑ ben bwese kɛrin wirugibu Edɔmuɔ, berɑ mi.

- Bɑndun Gɑri I
- ←
- 1
- →

© 2005 SIM International