- Osee
- ←
- 7
- →

7
1 kpɑ n bu bɛkiɑ,
sɑɑ yerɑ ben durum mɑɑ sɔ̃ɔsirɑ Sɑmɑriɔ.
Gbɛnɔbu bɑ dumɔ diɑɔ bɑ gbɛnimɔ.
Mɑ ben gɑbɑ yibɑ swɛɛ sɔɔ.
2 Adɑmɑ ben goo sɑri wi u rɑ tii sɔ̃ u nɛɛ,
nɑ yɑɑye kɔ̃sɑ ye bɑ mɔ̀.
Tɛ̃, wee bɑ mwɑɑrɑ ben kom kɔ̃sum mɛ sɔɔ.
Nɑ ye kpuro wɑɑmɔ.
3 Ben nuku kɔ̃su kookoosu kɑ ben weesu
su sinɑ boko kɑ ben wirugibu nuku dobu wɛ̃ɛmɔ.
4 Be kpuro bɑ sɑ̃ɑwɑ sɑkɑrɑ kowobu bɑ sum
nge pɛ̃ɛ wɔ̃ɔ yeru te pɛ̃ɛ kowo u dɔ̃ɔ doke u deri.
Mɑ u dɑ u win pɛ̃ɛ som burɑ u yi sere mu kɑ se.
5 Bɑ̀ n ben sinɑ bokon tɔ̃ɔ bɑkɑru mɔ̀,
ben sinɑ ɑsɑkpɔbu kɑ sunɔn tii bɑ rɑ tɑm nɔwɑ
kpɑ bɑ n tɔmbu yɑɑ kɑsikimɔ.
6 Be bɑ rɑ nɔɔ tiɑ ko bu kɑ tɔmbu seesi,
bɑ sɑ̃ɑ nge pɛ̃ɛ wɔ̃ɔ yeru.
Wɔ̃kuru, ben wɔrugɔru tɑ rɑ yɛmiɛwɑ
kpɑ yɑm sɑ̃re bururu tu se nge bɑ gɑ̃ɑnu dɔ̃ɔ doke.
7 Be kpuro bɑ sumwɑ nge dɔ̃ɔ.
Bɑ rɑ ben kpɑrobu gowɑ
kpɑ ben sinɑmbu bɑ n wɔrukumɔ tiɑ tiɑ.
Adɑmɑ ben goo ku rɑ mɑɑ mɑn somiru kɑnɛ.
8 Yinni Gusunɔ u mɑɑ nɛɛ,
Isirelibɑ bɑ kɑ bwese tukunu mɛnnɑ.
Mɑ bɑ kuɑ nge kirɑ te bɑ ǹ gɔsie.
9 Bwese tuku ni, nu bu dɑm mwɑɑrimɔ.
Adɑmɑ bɑ ǹ yɛ̃ mɛ.
Tɔkɔrɑ bu deemɑmɔwɑ,
ɑdɑmɑ bɑ ǹ tubɑ.
10 Ben tii suɑbu sɔ̃ɔsirɑmɔ.
Domi bɑ ǹ gɔsirɑmɛ nɛ Gusunɔ ben Yinnin mi.
Kɑ yen de kpuro, bɑ ǹ mɑn kɑsu.
11 Bɑ sɑ̃ɑwɑ nge totobɛrɛ
te tɑ ǹ bwisi mɔ.
Bɑ Egibitigibu somiru kɑnɑmɔ,
mɑ bɑ dɑɑmɔ Asiriɔ.
12 Adɑmɑ bɑ̀ n swɑɑ wɔri nɑ rɑ bu tɑɑ bɛriewɑ
n bu mwɛɛri nge gunɔsu.
Kpɑ n bu sɛɛyɑsiɑ nge mɛ bɑ bu nɔɔsiɑ.
13 Bɑ kɑm kuɑwɑ mi, domi bɑ mɑn dukɑ suurimɔ.
Bɑ mɑn seesi, bɑ mɑn weesu kuɑ.
N deemɑ nɛnɑ kon dɑɑ bu fɑɑbɑ ko.
14 Bɑ̀ n mɑn somiru kɑnɑmɔ, bɑ ku rɑ tu ko gɔ̃ruɔ.
Adɑmɑ bɑ rɑ sinɛwɑ bɑ n tii muririmɔ.
Kpɑ bɑ n yĩiyɔ yeyɑ yɑ koo de ben gbeɑ yu ɑlikɑmɑ kɑ resɛm geɑ mɑ.
Nge mɛyɑ bɑ rɑ n mɔ̀ bu kɑ mɑn seesi.
15 N deemɑ nɛnɑ nɑ bu nɔni doke nɑ bu dɑm wɛ̃.
Adɑmɑ kɑ mɛ, bɑ mɑn kɔ̃sɑ bwisikusimɔ.
16 Bɑ gɔsirɑ goon mi giɑ.
Bɑ sɑ̃ɑ nge tɛn te tɑ ǹ geɑ sɑ̃ɑ.
Yen sɔ̃, bɑ koo ben wirugibu go tɑbu sɔɔ
ben gɑri kɑm gerubun sɔ̃.
Yerɑ yɑ koo de bu bu yɛ̃ɛ Egibitiɔ.

- Osee
- ←
- 7
- →

© 2005 SIM International