- ZABURA
- ←
- 136
- →

136
Dikiri sáabukɛnaa
1 À Dikiri sáabu kɛ, zaakũ à mana,
a gbɛ̃kɛ lakana vĩro.
2 À Luda kũ à de tãnanↄla sáabu kɛ,
a gbɛ̃kɛ lakana vĩro.
3 À Dikiri kũ à de dikirinↄla sáabu kɛ,
a gbɛ̃kɛ lakana vĩro.
4 Àkũ mɛ́ àdi daboyã zↄ̃kↄ̃nↄ kɛ ado,
a gbɛ̃kɛ lakana vĩro.
5 À musu kɛ̀ kũ a ↄ̃ndↄ̃o,
a gbɛ̃kɛ lakana vĩro.
6 À zĩtɛ kpàtɛ í musu,
a gbɛ̃kɛ lakana vĩro.
7 À pↄ́gupuri zↄ̃kↄ̃nↄ kɛ̀,
a gbɛ̃kɛ lakana vĩro.
8 À ifãntɛ̃ kɛ̀ à kí ble fãnantɛ̃,
a gbɛ̃kɛ lakana vĩro.
9 À mↄvura kũ susunɛnↄ kɛ̀ ò kí ble gwãani,
a gbɛ̃kɛ lakana vĩro.
10 À Misila daudunↄ dɛ̀dɛ,
a gbɛ̃kɛ lakana vĩro,
11 À Isarailanↄ bↄ̀tɛ ń tɛ́,
a gbɛ̃kɛ lakana vĩro.
12 À a gã̀a pòro kũ a iko gbãnao,
a gbɛ̃kɛ lakana vĩro.
13 À Isira Tɛ̃ra zↄ̃̀kↄ̃rɛ pla,
a gbɛ̃kɛ lakana vĩro.
14 À tò Isarailanↄ gɛ̃̀tɛ a dagura,
a gbɛ̃kɛ lakana vĩro.
15 À Firi'auna kũ a zĩ̀karinↄ kà Isira Tɛ̃ran,
a gbɛ̃kɛ lakana vĩro.
16 À dò a gbɛ̃nↄnɛ arɛ gbárannan,
a gbɛ̃kɛ lakana vĩro.
17 À kína zↄ̃kↄ̃nↄ lɛ̀ à nɛ̀,
a gbɛ̃kɛ lakana vĩro.
18 À kína gbãnadenↄ dɛ̀dɛ,
a gbɛ̃kɛ lakana vĩro.
19 Amↄrinↄ kína Siↄ̃,
a gbɛ̃kɛ lakana vĩro.
20 Kũ Basã kína Oguo,
a gbɛ̃kɛ lakana vĩro.
21 À ń bùsuu sì à gba dào,
a gbɛ̃kɛ lakana vĩro.
22 À kpà a zↄ̀bleri Isarailanↄa túbi ũ,
a gbɛ̃kɛ lakana vĩro.
23 À dↄ̀ ó yãn ó gwena vãnin,
a gbɛ̃kɛ lakana vĩro.
24 À ó bó ó ibɛrɛɛnↄ ↄĩ,
a gbɛ̃kɛ lakana vĩro.
25 Àdi pↄ́ble kpá pↄ́ sĩnda pínkia,
a gbɛ̃kɛ lakana vĩro.
26 À Luda Musude sáabu kɛ,
a gbɛ̃kɛ lakana vĩro.

- ZABURA
- ←
- 136
- →

© 2005 SIM International